**Павлодар облысы Ақсу қаласы № 2 мектептегі шағын орталық тәрбиешісі Ахметова Сұлушаш Заркешқызы**

**«Бақытты балалық шақ»**

**Сәбилер тобыныңи ертеңгілігі**

**жүргізуші** Армысыздар! Құрметті қонақтар!

 Армысыздар! Ұстаздар, ата-аналар!

 Міне, бүгін өнер-білім көрсетіп,

 Бүлдіршіндер сіздерді тамсандырар.

**Жүр-ші**; Көктемде тіршіліктің бәрі оянып, жан-жануарлар төлдеп, құстар келіп, балапан шығарады екен. Сендер қандай құстарды білесіңдер?

- Торғай, қарға, тауық.

**Жүр-ші**; Ия, тауық үй құсына жатады. Тауық не шығарады?

- Жұмыртқа шығарады.

 **Жүр-ші**; Ендеше, **"Алтын жұмыртқа"** ертегісін еске түсірейікші .

 **Жүр-ші**; Балалар ертегі не туралы екен?

-Алтын жұмыртқа туралы.

 **Жүр-ші**; Онда тағы қандай кейіпкерлер бар?

- Ата, әже, тышқан, тауық

**Жүр-ші**; Ал енді осы ертегіні сахналап көрсетейікші.

**Сахналау Алтын жұмыртқа**

**Жүр-ші :**Балалар ал жұмыртқадан не шығады ?

**Балалардың жауаптары** Балапан

**Жүр-ші**; Балалар, ендеше бір сәт балапандарға ұқсап қимыл жасайықшы.

(«Шөжелер» әніне қимыл би жасайды)

**Жүр-ші**; Балалар жұмыртқаның пішіні қандай?

- Пішіні сопақша

**Жүр-ші**; Түсі қандай?

- Түсі ақ.

Осы кезде тауықтың дауысы естіледі.

**Жүр-ші**; Балалар, тыңдаңдаршы ненің дауысы естіледі?

Топқа қыт-қыттап тауық кіреді.

**Тауық**  Қыт – қыт - қыт, сәлеметсіңдер ме, балалар!Қандай әдемі балалар!

 **Жүр-ші**; Балалар, бұл біздің ертегіміздегі тауық емес пе?

**Тауық** Ия, менің көп жұмыртқаларымды тышқан жарып кетіпті, соны құрастыруға көмектесесіңдер ме?

- Ия, көмектесеміз.

**Жүр-ші**; **«Жұмыртқаны жина»** ойыны. Балалар сынып қалған жұмыртқаның бөліктерін тауып құрастырады.

**Тауық** Рахмет, сендерге балалар! Мен қуанып қалдым.

 **Жүр-ші :**Балалар, сендерге ана тауықта риза болып қалды, сендер өздеріңнің жақсы, ақылды балалар екендеріңді көрсеттіңдер, енді ана тауықпен бірге серуенге шығып **«Балапандар»** ойынын ойнайық.

**Жүр-ші :**Ауылда ата мен әжелерінде қошақандар бар ма ? Балалар біз қошақан туралы өлең білеміз ғой.Қане бәріміз тұрып айтайықшы.

**Ән « Қошақаным қайда екен ?»**

**Жүр-ші :**Біздің балалар жыл бойы жаттаған тақпақтарын айтып берсін.Тамашаланыздар.

Мирас ,Науан,Самир т.б

Бір кезде күн мен бұлт кіреді.

**Күн:**

Мен жарқырап төбеде

Нұрын төгіп тұрамын.

Шуақ шашып бәріне

Бала жанын ұғамын.

**Бұлт:**

Күн, күн, тоқтай тұр!

Сөзімен менің құлақ тұр.

Ішім толы суға,

Сусыз өмір бола ма?

– Ендеше мен бәріне керекпін, мен мықтымын!

**Күн**: Жоқ, мен мықтымын!

(Бұлт пен Күн дауласып, аяқтарын топылдайды)

**Жүргізуші:** Тынышталыңдар, дауласпандар! Балалар, Күн мен Бұлтты татуластыру үшін күн туралы әнін орындап берейік .

**Жүр-ші :Ән «Әрқашан күн сөнбесін»**

**Күн мен бұлт қоштасып кетеді .**

Ой қосылып ойыңа,

Бой қосылсын бойыңа.

Аман-есен жүрейік

Келер оқу жылына!

**Жүр-ші :** Міне, құрметті ата – аналар, кеше ғана бүлдіршін боп, өздеріңізге еркелеп отырған балаларыңыз өздерінің 1 жыл ішінде меңгерген білім, білік, өнер дағдыларын алдарыңызға салды. Ендігі сөз кезегі сіздерде.

№ 2 мектептегі шағын орталық

***ойын-сауық***

***«балапан» тобы***

***тәрбиешілер;*** *Ахметова С.З*

 *Нургалиева С.К.*

2012-2013 жыл